CELEX: 31998L0016
Language: bg
Date: 1998-03-05 00:00:00
Title: Двадесет и втора директива 98/16/ЕО на Комисията от 5 март 1998 година относно адаптиране към техническия прогрес на приложения II, III, VI и VII към Директива 76/768/ЕИО на Съвета относно сближаването на законодателствата на държавите-членки, свързани с козметични продуктиТекст от значение за ЕИП.

Важна правна забележка

|

31998L0016

Официален вестник n° L 077 , 14/03/1998 стр. 0044 - 0046 специално чешко издание глава 13 том 020 стр. 111  - 113 специално испанско издание глава 13 том 020 стр. 111  - 113 специално унгарско издание глава 13 том 020 стр. 111  - 113 специално литвийско издание глава 13 том 020 стр. 111  - 113 LV.ES глава 13 том 020 стр. 111  - 113 MT.ES глава 13 том 020 стр. 111  - 113 PL.ES глава 13 том 020 стр. 111  - 113 SK.ES глава 13 том 020 стр. 111  - 113 специално словенско издание глава 13 том 020 стр. 111  - 113

		19980305Двадесет и втора директива 98/16/ЕО на Комисиятаот 5 март 1998 годинаотносно адаптиране към техническия прогрес на приложения II, III, VI и VII към Директива 76/768/ЕИО на Съвета относно сближаването на законодателствата на държавите-членки, свързани с козметични продукти(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти [1], последно изменена с Директива 97/45/ЕО на Комисията [2], и по-специално член 8, параграф 2 от нея,като има предвид, че Директива 97/1/ЕО на Комисията [3] въведе временна забрана, като предпазна мярка, върху използването на говежди, овчи и кози тъкани и течности, извлечени от мозъка, гръбначния мозък и очите, както и на съставки, получени от тях; тази директива бе преразгледана въз основа на елементите, на които се основава, както и бе цялостно преработена в светлината на развитието на научното познание;като има предвид, че Директива 97/534/ЕО на Комисията от 30 юли 1997 г. относно забраната върху употребата на материали, съдържащи риск, свързан с трансмисивните спонгиформни енцефалопатии [4], дефинира рисковите материали, въвежда забрана върху използването им като изходен материал и забранява вноса им в Общността;като има предвид, че Директива 76/768/ЕИО на Комисията изисква от държавите-членки да гарантират, че само козметични продукти, които отговарят на изискванията на тази директива, могат да бъдат пускани на пазара в Европейския съюз и като има предвид, по-конкретно, че държавите-членки трябва да забранят пускането на пазара на козметични продукти, съдържащи веществата, посочени в приложение II;като има предвид, че тези разпоредби се отнасят за всички козметични продукти, пускани на пазара на Общността, независимо от произхода на продуктите на изходните суровини, съдържащи се в тях; като има предвид, че спазването на правото на Общността във връзка с козметичните продукти, изходните суровини и междинните продукти, които се внасят в Общността с цел употреба в производството на козметични продукти, се контролира и проверява;като има предвид, че Директива 76/768/ЕИО трябва да бъде изменена с оглед актуализиране на списъка на забранените материали от животински произход със списъка, съдържащ се в Решение 97/534/ЕО;като има предвид становището на Научния комитет по козметология от 24 юни 1997 г., а именно, че производни на животинските мазнини, например мастни киселини, глицерин, естери на мастните киселини и сапуни, използвани в производството на козметични продукти, се считат за безопасни, ако са използвани и сертифицирани по съответния ред от производителя, и че други производни на животинските мазнини, например мастни алкохоли и мастни амиди, произведени от гореспоменатите производни и подложени на съответната обработка, са безопасни;като има предвид, в съответствие с горното научно становище, че може да се направи дерогация за производните на животинските мазнини; тази дерогация се отнася също и за други производни на животинските мазнини, например мастни алкохоли, мастни амини и мастни амиди, и материали, произведени от гореспоменатите вещества чрез използване на методите, посочени в приложението, и подложени на съответната последваща обработка;като има предвид, че мерките, предвидени в настоящата директива, са в съответствие със становището на Комитета за адаптиране към техническия прогрес на директивите за премахването на техническите бариери пред търговията с козметични продукти;като има предвид, че държавите-членки имат право да запазят в сила до 1 април 1988 г. мерките, приети в съответствие с Директива 97/1/ЕО,ПРИЕ НАСТОЯЩАТА ДИРЕКТИВА:Член 1Директива 76/768/ЕИО се изменя, както е посочено в настоящото приложение.Член 2Държавите-членки предприемат необходимите мерки, за да осигурят, че козметичните продукти, съдържащи веществата, посочени в приложението, не могат да бъдат пускани на пазара след 1 април 1998 г. Това не се отнася за продукти, произведени преди 1 април 1998 г. Държавите-членки имат право да запазят в сила до 1 април 1988 г. мерките, приети в съответствие с Директива 97/1/ЕО.Член 31. Държавите-членки приемат законовите, подзаконовите и административните разпоредби, необходими за да се съобразят с настоящата директива преди 1 април 1998 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки предоставят на Комисията текста на разпоредбите от националното законодателство, които приемат в областта, уредена с настоящата директива.Член 4Настоящата директива влиза в сила на третия ден след публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 5 март 1998 година.За КомисиятаMartin BangemannЧлен на Комисията[1] ОВ L 262, 27.9.1976 г., стр. 169.[2] ОВ L 196, 24.7.1997 г., стр. 77.[3] ОВ L 16, 18.1.1997 г., стр. 85.[4] ОВ L 216, 8.8.1997 г., стр. 95.--------------------------------------------------19980305ПРИЛОЖЕНИЕПореден номер 419 в приложение II към Директива 76/768/ЕИО се изменя, както следва:"419. а) черепът, включително мозъка, очите, сливиците и гръбначният мозък на:- говеда на възраст 12 и повече месеца,- овце и кози на възраст над 12 месеца или с постоянни резци,които са се показали от венеца;б) далак на овце и кози и съставки, извлечени от него.От друга страна, разрешава се употребата на производни на животински мазнини, при условие че следните методи са използвани и сертифицирани по съответния ред от производителя:- трансестерификация или хидролиза при най-малко 200 °C, налягане 40 Ba (40,000 hPa) в продължение на 20 минути (глицерин, мастни киселини и техните естери),- осапунване с NaOH 12 М (глицерин и сапун),- обработване на партиди: при 95 °C, в продължение на три часа, или- непрекъснат процес при 140 °C, налягане 2 Ba (2000 hРа), в продължение на осем минути, или еквивалентни условия."--------------------------------------------------